Diari Oficial de la Generalitat Valenciana


Sumari del DOGV 2799, del 25-07-1996 (1996/838908)

ORDRE de 17 de juny de 1996, de la Conselleria de Cultura, Educació i Ciència, per la qual es resolen els expedients incoats a instància de part o d'ofici relacionats amb els concerts educatius amb els centres privats.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2799

Data del DOGV
:   25-07-1996

Secció del DOGV
:   ALTRES DISPOSICIONS

Número del document
:   1996/838908


Data del document
:   17-06-1996

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

ORDRE de 17 de juny de 1996, de la Conselleria de Cultura, Educació i Ciència, per la qual es resolen els expedients incoats a instància de part o d'ofici relacionats amb els concerts educatius amb els centres privats.   
Examinats els expedients incoats d'ofici o a instància dels titulars dels centres docents privats sobre incorporació, modificació renovació o pròrroga de concerts educatius, segons el que s'assenyala en el Reglament de Normes Bàsiques sobre Concerts Educatius i l'Ordre de la Conselleria de Cultura, Educació i Ciència de 29 de desembre de 1992 (DOGV de 8 de gener de 1993).  
Examinades les sol·licituds d'autorització i concert provisionals per a impartir un cicle d'Educació Secundària Obligatòria, en els termes establits en la disposició transitòria setena del Reial Decret 1.004/1991, de 14 de juny, així com les sol·licituds d'autorització i concert per a anticipar un o diversos cursos d'Educació Secundària Obligatòria.  
Vistes les consignacions pressupostàries existents en les línies de subvenció, previstes en els vigents pressupostos de la Generalitat Valenciana per al finançament amb fons públics dels ensenyaments que s'han d'impartir en els centres docents privats acollits al règim de concerts educatius.  
Vist que les direccions territorials de Cultura i Educació han tramitat aquests expedients.  
Vist que la Inspecció Educativa i els directors territorials de Cultura i Educació han emés els informes preceptius, i que la Direcció General de Centres Docents, després de l'audiència prèvia a l'interessat, ha elevat la proposta corresponent.  
Vistos la Llei Orgànica Reguladora del Dret a l'Educació; el Reial Decret 2.377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, modificat pel Reial Decret 139/1989, de 10 de febrer, i l'Ordre de la Conselleria de Cultura, Educació i Ciència, de 29 de desembre de 1992.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Aprovar o desestimar, segons el que s'estableix per a cadascun dels casos en la columna «Resolució» de l'annex I d'aquesta ordre, les sol·licituds formulades pels titulars dels centres sobre les següents matèries:  
a) Accés al règim de concerts educatius.  
b) Modificació del nombre d'unitats concertades.  
c) Autorització i concert provisionals per a un cicle d'Educació Secundària Obligatòria.  
d) Anticipació en la implantació de l'Educació Secundària Obligatòria.  
Tot això, referit als nivells o etapes, nombre d'unitats expressades i pels motius, en el supòsit de desestimació, que hi indiquem.  
Segon  
Aprovar la reducció de les unitats concertades en el nivell d'Educació Primària/EGB i adaptar aquestes a l'escolarització dels centres després de la desaparició de seté de EGB, d'acord amb el calendari vigent d'aplicació de la nova ordenació educativa, en els termes que per a cadascun d'ells es concreten en l'annex I.  
Tercer  
Aprovar la renovació dels concerts educatius del nivell d'Educació Primària/Educació General Bàsica vigents fins a l'1 d'agost de 1996, en els centres docents privats assenyalats en l'annex II, en haver obtingut la classificació definitiva i continuar complint els requisits que van originar la seua aprovació, en els termes i amb el nombre d'unitats especificats en aquest annex, d'acord amb el que estableix l'article 43 i la disposició addicional primera, 2, del Reglament de Normes Bàsiques sobre Concerts Educatius, segons la redacció que en fa el Reial Decret 139/1989, de 10 de febrer.  
La renovació dels concerts que s'acorda tindrà una vigència d'un any, comptador des de l'inici del curs acadèmic 1996/1997.  
Quart  
Aprovar la pròrroga, per un any, dels concerts educatius del nivell d'Educació Primària/Educació General Bàsica i Formació Professional de primer grau vigents fins al 31 d'agost d'enguany, en els centres docents privats amb classificació provisional o condicionada assenyalats en l'annex III, amb el nombre d'unitats especificades en aquest annex, d'acord amb el que estableix la disposició addicional primera 2, del Reglament de Normes Bàsiques sobre Concerts Educatius, segons la redacció que en fa el Reial Decret 139/1989, de 10 de febrer.  
En el supòsit que es desestime la pròrroga o es prorrogue el concert educatiu per un nombre menor d'unitats que el sol·licitat per la titularitat del centre, se n'hi indica la causa.  
L'annex IV conté la resolució relativa a cadascun dels centres el titular dels quals haja sol·licitat l'extinció progressiva de l'autorització i fixa els termes en què aquesta haja de produir-se, d'acord amb el que estableix la disposició transitòria cinquena, punt 5, del Reial Decret 1.004/1991, de 14 de juny, sobre requisits mínims dels centres que impartisquen ensenyaments de règim general no universitaris, i el Reial Decret 986/1991, de 14 de juny, modificat i completat pel Reial Decret 1.487/1994, d'1 de juliol, pel qual s'aprova el calendari d'aplicació de la nova ordenació del sistema educatiu.  
Cinqué  
Les incorporacions, modificacions, renovacions i pròrrogues que s'acorden per aquesta ordre hauran de formalitzar-se en els corresponents documents administratius, d'acord amb els models aprovats per l'Ordre de la Conselleria de Cultura, Educació i Ciència, de 4 de juny de 1993, o en forma d'annex al document en què es va formalitzar el concert educatiu vigent, segons siga el cas, en els 15 dies següents a la publicació d'aquesta ordre, a les dependències de la direcció territorial corresponent. A aquest efecte, els directors territorials de Cultura i Educació hauran de notificar a les persones interessades el dia i l'hora en què hagen de subscriure el document administratiu, que haurà de ser firmat pel director territorial de Cultura i Educació corresponent i el titular del centre docent privat o persona que n'exercisca la representació legal.  
Si el titular del centre docent, sense causa justificada, no subscriu el document administratiu el dia notificat, hi perdrà el dret, i es procedirà d'ofici a la reducció de les unitats d'Educació Primària/EGB en els termes aprovats, sense perjudici de la possible aplicació al centre d'allò que disposen els articles 61 i 62 de la Llei Orgànica Reguladora del Dret a l'Educació, modificats per la Llei Orgànica 9/1995, de 20 de novembre de la Participació, la Avaluació i el Govern dels Centres Docents.  
DISPOSICIó ADDICIONAL  
Aquesta ordre, per la qual es resolen els expedients d'incorporació, renovació, modificació i pròrroga dels concerts educatius, caldrà que siga inscrita en el Registre de Centres Docents de la Comunitat Valenciana.  
Contra aquest ordre, que posa fi a la via administrativa, segons el que estableix l'article 109 c) de la Llei 30/1992, podrà interposar-s'hi un recurs contenciós administratiu, després de comunicar-ho al conseller de Cultura, Educació i Ciència, tal com ho exigeix l'article 110.3 de la Llei 30/1992. La interposició del recurs contenciós administratiu caldrà fer-la davant del Tribunal Superior de Justícia de la Comunitat Valenciana, en el termini de dos mesos comptadors a partir de la publicació d'aquesta ordre en el Diari Oficial de la Generalitat Valenciana.  
València, 17 de juny de 1996  
La consellera de Cultura, Educació i Ciència,   
MARCELA MIRó PÉREZ   
RESOLUCIONS RELATIVES A L'ANNEX I   
NOTA: Les lletres entre parèntesis indiquen la resolució de l'expedient, referides al nivell o etapa de la columna esquerra immediata.  
(A) S'estima l'accés al concert educatiu en aquest nivell/etapa amb les unitats que s'assenyalen per al curs 1996/97.  
(B) Es desestima l'accés al concert educatiu en aquest nivell/etapa.  
(C) S'estima l'accés al concert de l'etapa/nivell, condicionat al compliment efectiu del compromís fet pel titular del centre de disposar de les instal·lacions adequades i haver sol·licitat l'autorització d'obertura i funcionament en aquella etapa/nivell abans de l'inici del curs acadèmic 1996/97.  
(D) S'estima la sol·licitud d'ampliació/transformació d'unitats concertades.  
(E) Es desestima la sol·licitud d'ampliació/transformació d'unitats concertades.  
(F) Transformació d'unitats concertades de FP o BUP en unitats de segon cicle d'ESO, sense perjudici del que s'estableix en la disposició final tercera de la Llei Orgànica 9/1995, de 20 de novembre, de la participació, l'avaluació i el govern dels centres docents, que modifica els apartats 5, 6 i 8 de la disposició transitòria tercera de la LOGSE, en allò que es refereix al nombre màxim d'unitats de cicles formatius i Batxillerat que el centre podrà tenir concertades o, si s'escau, convingudes. En tot cas, es computaran en funció de les que el centre tenia concertades en els nivells de FP i/o BUP en el moment de l'entrada en vigor de la LOGSE.  
(G) S'estima la sol·licitud d'autorització i concert provisional per a impartir ensenyaments de primer curs d'ESO durant el curs 1996/97.  
(H) Es desestima la sol·licitud d'autorització i concert provisional per a impartir ensenyaments de primer curs d'ESO durant el curs 1996/97, per no existir necessitats d'escolarització a la zona que ho justifique.  
(I) S'estima la sol·licitud d'implantació anticipada de segon i/o tercer curs d'ESO.  
(K) Es desestima la sol·licitud d'implantació anticipada de segon i/o tercer curs d'ESO.  
(L) S' estima la sol·licitud d'autorització provisional i anticipació de segon cicle d'ESO.  
(M) Es desestima la sol·licitud d'autorització i concert provisional per a impartir ensenyaments de primer curs d'ESO durant el curs 1996/97, per no tenir el centre autorització definitiva en el nivell d'educació primària/EGB.  
MOTIVACIONS RELATIVES A L'ANNEX I  
NOTA: Els números entre parèntesis indiquen la causa, si s'escau, de la reducció d'unitats d'ofici o la denegació total o parcial de la sol·licitud, segons el que s'estableix en l'article 24.1 del Reial Decret 2.377/1985, de 18 de desembre, i que s'expressen a continuació:  
(1) La matrícula del centre i la relació alumnes/professor en aquest nivell només justifiquen el concert per a les unitats que s'hi indiquen.  
(2) Insuficiència de crèdits pressupostaris disponibles (article 24.2 del Reial Decret 2.377/1985, de 18 de desembre).  
(3) Les necessitats d'escolarització de la zona són ateses pels centres docents finançats amb fons públics, sense que la incorporació/ampliació sol·licitada cobrisca necessitats d'escolarització (article 48.3 de la LODE).  
(4) Unitats no autoritzades.  
(5) La continuïtat o l'accés al règim de concerts educatius dels centre que imparteixen ensenyaments no obligatoris es basen en les disposicions addicionals tercera de la LODE i sisena del Reglament de Normes Bàsiques sobre Concerts Educatius, en virtut de les quals només escau concertar les unitats que percebien subvenció a l'entrada en vigor d'aquella Llei Orgànica.  
(6) Sol·licitud fora del termini previst i que suposa l'incompliment de l'apartat 22 de l'Ordre de 29 de desembre de 1992 (DOGV de 8 de gener de 1993).  
RESOLUCIONS RELATIVES A L'ANNEX III  
NOTA: Les lletres entre parèntesis indiquen la resolució de l'expedient, referides al nivell o etapa de la columna esquerra immediata.  
(A) S'estima la sol·licitud de pròrroga del concert educatiu en aquest nivell/etapa amb les unitats que s'hi assenyalen per al curs 1996/97.  
(B) Es desestima la sol·licitud de pròrroga del concert educatiu en aquest nivell/etapa.  
(C) S'estima la sol·licitud de pròrroga del concert de l'etapa/nivell, condicionat al compliment efectiu del compromís fet pel titular del centre de disposar de les instal·lacions adequades i haver sol·licitat l'autorització d'obertura i funcionament en aquella etapa/nivell abans de l'inici del curs acadèmic 1996/97.  
MOTIVACIONS RELATIVES A L'ANNEX III  
NOTA : Els números entre parèntesis indiquen la causa, si s'escau, de la reducció d'unitats d'ofici o la denegació total o parcial de la sol·licitud, segons s'estableix en l'article 24.1 del Reial Decret 2.377/1985, de 18 de desembre, i que s'expressen a continuació:  
(1) La matrícula del centre i la relació alumnes/professor en aquest nivell només justifiquen el concert per a les unitats que s'hi indiquen.  
(2) Escau la pròrroga anual del concert, per compte de la renovació quadriennal sol·licitada, d'acord amb la disposició addicional primera, 2, del Reial Decret 2.377/1985, modificat pel Reial Decret 139/1989, de 10 de febrer (BOE d'11 de febrer).  
(3) D'acord amb les condicions establides en l'aprovació del cessament progressiu de l'autorització del centre.